การแข่งขันระหว่างสโมสรฟุตบอลอาร์เซนอลกับสโมสรฟุตบอลแมนเชสเตอร์ซิตี

ความเป็นคู่ปรับระหว่างกับ สองสโมสรฟุตบอลในอังกฤษ มีความเข้มข้นขึ้นมาตั้งแต่ ค.ศ. 2008 หลังจากที่แมนเชสเตอร์ซิตีมีการลงทุนในสโมสรครั้งใหญ่ แต่ก่อนหน้านี้ อาร์เซนอลเป็นหนึ่งในสโมสรที่มีศักยภาพสูงกว่าในฟุตบอลอังกฤษ พวกเขาชนะเลิศพรีเมียร์ลีกสมัยล่าสุดในฤดูกาล 2003–04 และไม่เคยจบอันดับต่ำกว่าซิตีมาตั้งแต่ ค.ศ. 1993 อย่างไรก็ตาม ผู้เล่นคนสำคัญของอาร์เซนอลอย่างแอมานุแอล อาเดอแบยอร์และซามีร์ นัสรีได้ย้ายไปแมนเชสเตอร์ซิตี อาร์แซน แวงแกร์ อดีตผู้จัดการทีมอาร์เซนอล วิพากษ์วิจารณ์นโยบายการซื้อตัวผู้เล่นและยุทธศาสตร์ทางการเงินของซิตี ใน ค.ศ. 2012 ซิตีชนะเลิศลีกอังกฤษสมัยแรกนับตั้งแต่ ค.ศ. 1968 และชนะเลิศอีกหลายสมัยในช่วงทศวรรษหลังจากนั้น อาร์เซนอลชนะเลิศเอฟเอคัพได้หลายสมัยก็จริง แต่ศักยภาพยังตามหลังซิตีในลีกอยู่มาก จนกระทั่งทั้งสองสโมสรได้เข้ามาอยู่ในเส้นทางการแย่งชิงแชมป์พรีเมียร์ลีกกันในฤดูกาล 2022–23 ซึ่งอาร์เซนอลอยู่อันดับที่หนึ่งของตารางเป็นเวลาหลายเดือน และอีกครั้งในฤดูกาล 2023–24 อย่างไรก็ตาม ซิตีคว้าแชมป์ลีกได้ในตอนสุดท้ายทั้งสองฤดูกาล

## การแข่งขันระหว่างผู้จัดการ

แป็ป กวาร์ดิออลา และมิเกล อาร์เตตา นอกจากจะเป็นชาวสเปนทั้งคู่แล้ว ยังมาจากศูนย์เยาวชนของสโมสรฟุตบอลบาร์เซโลนา (ลามาซิอา) เหมือนกัน ทั้งคู่พบกันครั้งแรกตอนที่อาร์เตตาเข้าสู่ทีมเยาวชน ในขณะที่กวาร์ดิออลาเป็นผู้เล่นในทีมชุดใหญ่ การลงเล่นนัดแรกของอาร์เตตาให้แก่บาร์เซโลนา เบ เป็นการลงเล่นในฐานะตัวสำรองแทนที่กวาร์ดิออลาซึ่งถูกเปลี่ยนตัวออกเนื่องจากอาการบาดเจ็บ ทั้งคู่ได้อยู่ในทีมบาร์เซโลนาร่วมกันเป็นระยะเวลาช่วงหนึ่ง กวาร์ดิออลาได้คุมทีมบาร์เซโลนาและไบเอิร์นมิวนิก ก่อนที่จะมาคุมซิตีใน ค.ศ. 2016 ในขณะที่อาร์เตตาลงเล่นฟุตบอลอาชีพบนลีกสูงสุดในสหราชอาณาจักร โดยเล่นให้แก่เรนเจอส์, เอฟเวอร์ตัน และอาร์เซนอล ซึ่งเป็นสโมสรที่เขาประกาศเลิกเล่นในฤดูร้อนปีเดียวกันกับที่กวาร์ดิออลามารับงานในแมนเชสเตอร์

ฤดูร้อนปี 2016 กวาร์ดิออลาแต่งตั้งอาร์เตตาให้เป็นหนึ่งในผู้ช่วยผู้ฝึกสอนร่วมกับอดีตผู้เล่นซิตีอย่างไบรอัน คิดด์ ก่อนหน้านี้ อาร์เตตาปฏิเสธคำชักชวนของอาร์แซน แวงแกร์ในการรับงานผู้ช่วยผู้ฝึกสอนทีมชุดใหญ่และผู้ฝึกสอนทีมเยาวชนของอาร์เซนอล และยังปฏิเสธการรับงานผู้ช่วยผู้ฝึกสอนทีมชุดใหญ่ของทอตนัมฮอตสเปอร์ ซึ่งตอนนั้นสเปอร์คุมทีมโดยเมาริซิโอ โปเชติโน

อาร์เตตาเคยรับหน้าที่คุมทีมซิตีข้างสนามแทนกวาร์ดิออลาที่ติดโทษแบน ในการแข่งขันยูฟ่าแชมเปียนส์ลีกนัดที่ทีมเปิดบ้านแพ้ลียง 2–1 เมื่อวันที่ 19 กันยายน ค.ศ. 2018 ตอนที่อยู่กับซิตี อาร์เตตาชนะเลิศพรีเมียร์ลีก 2 สมัย, เอฟเอคัพหนึ่งสมัย และอีเอฟแอลคัพ 2 สมัย โดยใน ค.ศ. 2018 อาร์เตตามีข่าวเชื่อมโยงกับตำแหน่งผู้จัดการทีมอาร์เซนอลคนใหม่ ซึ่งจะมาแทนที่อาร์แซน แวงแกร์ที่อำลาทีมไป แต่สุดท้ายแล้ว อูไน เอเมรีเข้ารับตำแหน่งนี้แทน

วันที่ 20 ธันวาคม ค.ศ. 2019 อาร์เตตาเข้ารับตำแหน่งหัวหน้าผู้ฝึกสอนของอาร์เซนอล เซ็นสัญญาจนถึง ค.ศ. 2023 เมื่อครั้งที่รับตำแหน่ง เขากล่าวว่าสโมสรสูญเสียทิศทางที่ชัดเจนและเขาไม่ต้องการให้ผู้เล่นละทิ้งหน้าที่ที่สำคัญของตน

ความสัมพันธ์ระหว่างสองผู้จัดการยังคงมีความสนิทสนมและความเคารพต่อกัน แม้ว่าจะคุมทีมคู่ปรับกันก็ตาม ในช่วงของการไล่ล่าแชมป์พรีเมียร์ลีก ฤดูกาล 2022–23 อาร์เตตากล่าวว่าการที่ต้องมาคุมทีมท้าชิงแชมป์กับกวาร์ดิออลานั้น เป็นความรู้สึกที่ค่อนข้างน่าประหลาดใจ

## เกียรติประวัติ

* สโมสรถือครองสถิติชนะเลิศสูงสุดในรายการนั้น

## สถิติการพบกัน

## อ้างอิง

## แหล่งข้อมูลอื่น

อาร์เซนอล: สถิติในการพบกับแมนเชสเตอร์ซิตี
* 11vs11 - complete results
* Soccerbase - complete results
* World Football - complete results

แมนเชสเตอร์ซิตี: สถิติในการพบกับอาร์เซนอล
* 11vs11 - complete results
* Soccerbase - complete results
* World Football - complete results

หมวดหมู่:คู่แข่งฟุตบอล
หมวดหมู่:สโมสรฟุตบอลอาร์เซนอล
หมวดหมู่:สโมสรฟุตบอลแมนเชสเตอร์ซิตี